paragraph_text: Sjekira je bila napravljena od bronce ili bakra. Brončane inačice iz Asirije čuvaju se u Britanskom muzeju. Ovo oružje nije dobro probijalo oklope pa bi se uglavnom koristilo protiv slabo oklopljenih protivnika. Ima sličan dizajn kao i berdiš, uz nekoliko ključnih razlika: sječivo epsilonske sjekire je na dršku spojeno na tri mjesta: gore, dolje i na sredini, a berdiš samo na jednom. Ovo ju je činilo izdržljivijom od izduženih sjekira koje su se lakše lomile. Zbog toga je bila i jeftinija za proizvesti, obzirom na to da se nije trebalo previše truditi oko čvrstoće, kao npr. u slučaju mačeva. Njezina drška također ne završava na sječivu nego se još malo nastavlja. Ovo ograničava epsilonsku sjekiru na oružje koje se u potpunosti oslanja na zamah, a nimalo na ubadanje. Ova sjekira se prestala koristiti zbog sve češće upotrebe oklopa.